EUROOPAN YHTEISÖJEN KOMISSIO 
Bryssel, 04.03.1998 
KOM(1998)1241opull. 
KOMISSION TIEDONANTO NEUVOSTOLLE 
Euroopan ja Turkin suhteita koskeva strategia 
Komission ensimmäiset toimintaehdotukset 

EUROOPAN YHTEISÖJEN KOMISSIO 
Euroopan ja Turkin suhteita koskeva strategia 
Komission ensimmäiset toimintaehdotukset 
I. Johdanto 
Luxemburgissa 12. ja 13. joulukuuta 1997 kokoontunut Eurooppa-neuvosto vahvisti 
Turkin kelpoisuuden Euroopan unionin jäsenvaltioksi ja että siihen sovelletaan samoja 
perusteita kuin muihin hakijavaltioihin. Samassa yhteydessä katsottiin, että olisi tärkeää 
määritellä strategia Turkin valmistelemiseksi jäsenyyteen ja lähentää sitä Euroopan 
unioniin kaikilla aloilla. 
Kyseinen strategia muodostuu seuraavista tekijöistä: 
Ankaran sopimuksen tarjoamien mahdollisuuksien kehittäminen, 
tulliliiton syventäminen, 
rahoitusyhteistyön toteuttaminen, 
lainsäädäntöjen lähentyminen ja yhteisön säännöstön saattaminen osaksi 
kansallista lainsäädäntöä, 
osallistuminen Luxemburgissa kokoontuneen Eurooppa-neuvoston päätelmien 19 
ja 21 kohdan mukaisesti tiettyihin ohjelmiin ja järjestöihin, mistä päätetään 
tapauskohtaisesti. 
Eurooppalaiseen konferenssiin osallistumisen avulla jäsenvaltiot ja Turkki voivat lujittaa 
vuoropuheluaan ja yhteistyötään yhteiseen etuun kuuluvilla aloilla. Tämän ansiosta 
Turkilla on jo oma paikka Euroopan unionin laajentumisprosessissa. 
Komissio ehdottaa tässä asiakirjassa työohjelmaa, joka mahdollistanee tulliliiton 
lujittamisen ja syventämisen sekä yhteistyön tiivistämisen yhteisön ja Turkin suhteiden 
tulevasta kehittämisestä vuoden 1997 heinäkuussa annetussa tiedonannossa mainituilla 
aloilla. Osaa toiminnasta voidaan alkaa toteuttaa vuoden 1998 ensimmäisen puoliskon 
aikana. 
Joidenkin tässä asiakirjassa esitettyjen ehdotusten toteutuminen riippuu käytettävissä 
olevista varoista ja varsinkin Turkkia koskevien erityistoimien (375 miljoonaa ecua) 
täytäntöönpanosta. Tämän vuoksi on tärkeää, että neuvosto hyväksyy Turkkia koskevista 
erityistoimista annettavan varainhoitoasetuksen mahdollisimman pian. 
Rahoitusyhteistyön täytäntöönpano on osa Luxemburgissa kokoontuneen Kurooppa-
neuvoston ehdottamaa strategiaa. 
Olisi myös muistettava, että Turkki on Euro—Välimeri-kumppanuuden jäsen. 
II. Ehdotukset 
1. Teollinen yhteistyö ja investoinnit 
Teollisen yhteistyön ja investointien edistäminen sekä siihen liittyen asianmukaisen 
oikeudellisen ja hallinnollisen kehyksen luominen Turkkiin ovat ensisijaisia kysymyksiä. 
Tulliliitto on toteutettava samalla kun Turkin teollisuuden ja erityisesti pienten ja 
keskisuurten yritysten kilpailukykyä parannetaan. 
Turkki osallistuu jo nyt Euro-Välimeri-kumppanuuden alueellisiin toimintoihin kuten 
Euroopan unionin ja Välimeren alueen teollista yhteistyötä koskevassa Brysselin 
julistuksessa (toukokuu 19%) perustettuihin yritysten välistä yhteistyötä koskeviin 
ohjelmiin (Med-Partenariat ja Med-lnlei prise) sekä kahteen työryhmään, joissa 
käsitellään teollisen verkoston kehitystä sekä lainsäädännöllisiä ja hallinnollista kehystä. 
Suunniteltuja alueellisia toimintoja voidaan täydentää yhteisön ja Turkin kahdenvälisillä 
toiminnoilla. Vuodeksi 1998 on jo suunniteltu kahdenvälisiä teollisen yhteistyön 
edistämistoimia (erityisesti EU-Turkey Business Seminar ja EU-Turkey Business 
partnerships -pilottiohjelmat). 
Lisäksi Turkin kanssa tutkitaan vuoden 1998 ensimmäisen puoliskon aikana Turkin 
teollisuuden kiinnostusta ja mahdollisuuksia osallistua seuraaviin toimintoihin, joiden 
tarkoituksena on saattaa sisämarkkinoiden edut Turkin teollisuuden saataville ja parantaa 
maan teollisuuden kilpailukykyä: 
pääsy sisämarkkinoille: tuki kehitettäessä sertifioinnissa ja laadun valvonnassa 
tarvittavia välineitä (laboratoriot, verkot), tässä tarvittava tekninen apu, yrityksiä 
(yksittäisiä tai yritysten ryhmittymiä) koskevat pilotti- ja havainnollistamistoimet, 
innovaatiot ja tietoteknologiat: toimet teknologioiden siirtämiseksi, parhaita 
käytänteitä koskeva tietojenvaihto, teknologioita siirtävien keskustelija verkkojen 
perustamisessa tarvittava tuki ja tekninen apu, teknologioiden 
havainnoilistamishankkeet yksittäisissä yrityksissä tai yritysten ryhmittymissä, 
yksityisen sektorin kehityksen tukeminen: teollisuuden monipuolistumista 
edistävien hankkeiden määrittämisessä tarvittava asiantuntemus, yritysten 
perustaminen, rahoitusympäristön parantamistoimet, yrittäjille annettava koulutus 
ja yhteistoiminnan kannustaminen. 
Komissio pitää myös molempien osapuolten edun mukaisena sellaisen 
vuoropuhelurnekanismin luomista mahdollisimman pian, jonka avulla tarkasteltaisiin 
-2-
pääomaliikkeiden vapauttamisen edistämistä yhteisön ja Turkin välillä. Tällaisessa 
vuoropuhelumekanismissa olisi tarkasteltava erityisesti tämän pääomaliikkeiden 
vapauttamisen yhteensopivuutta niiden sitoumusten kanssa, joita molemmat osapuolet 
ovat tehneet pääomien liikkuvuuden vapauttamista koskevan OECD:n säännöstön 
puitteissa. Tehtäviin kuuluisi myös investointien suojaamista koskevien kysymysten 
tarkasteleminen. 
2. Maatalous 
Vuoden 1998 toisen puoliskon aikana voidaan aloittaa uudet neuvottelut Turkin kanssa 
etuuskohteluun perustuvan molemminpuolisen markkinoillepääsyn parantamiseksi. 
Kyseisissä neuvotteluissa on saavutettava tasapaino molemminpuolisten myönnytysten ja 
tulleja koskevan standstill-lausekkeen käyttöönoton välillä. 
Turkin on kuitenkin mukautettava maatalouspolitiikkaansa ja toteutettava 
maataloustuotteiden vapaan liikkuvuuden varmistamiseksi tarvittavat yhteisen 
maatalouspolitiikan toimenpiteet. Euroopan unioni ja Turkki ovat Ankaran sopimuksessa 
ja tulliliittoa koskevassa päätöksessä asettaneet tavoitteeksi maataloustuotteiden vapaan 
liikkuvuuden osapuolten välillä. Edellä mainitussa 15. heinäkuuta 1997 annetussa 
tiedonannossa todetaan, että vaikka alalla on edistytty vain vähän. Turkkia olisi 
kannustettava saattamaan yhteisön säännöstö osaksi omaa lainsäädäntöään maansa 
maatalouden erityispiirteet huomioon ottaen. Komissio ehdottaa, että tämä tavoite 
toteutettaisiin Keski- ja ltä-1 Euroopan maiden osalta noudatetun käytännön mukaisesti 
kolmessa vaiheessa. 
Lnsimmäisessä vaiheessa komissio esittää Turkin viranomaisille yhteisten 
markkinajärjestelyjen eri osia ja terveysnormeja koskevia tärkeimpiä säädöksiä sekä 
maatalouspolitiikan hallintoon tarvittavia välineitä ja järjestöjä. Turkin olisi puolestaan 
selvitettävä komissiolle kaikki sen maatalouspolitiikan ymmärtämistä helpottavat seikat. 
Toisessa vaiheessa järjestetään tapaamisia, joissa käsitellään yksityiskohtaisemmin 
kaikkia yhteisen ja Turkin maatalouspolitiikan piirteitä ja aloja. 
Kolmannessa vaiheessa laaditaan asiakirja, johon kootaan yhteisen ja Turkin 
maatalouspolitiikan erot eri aloilla. 
Tämän jälkeen Turkin tehtävänä olisi esittää yhteisölle yhteisön säännöstön toteuttamista 
koskeva työohjelma. 
Ensimmäinen vaihe voisi alkaa vuoden 1998 toisella puoliskolla. Syventävät tapaamiset 
järjestetään tietojenvaihdon päätyttyä. 
Yhteisön antama tekninen apu ja rahoitusapu on tärkeää Turkin maatalouden 
rakennemuutokselle ja sen maatalouspolitiikan mukauttamiselle yhteiseen 
maatalouspolitiikkaan. Tältä osin Turkin olisi annettava komissiolle luettelo ensisijaisiksi 
katsomistaan toiminnoista. Tämän luettelon tarkastelemisen jälkeen voitaisiin valmistella 
teknisen avun ohjelma. 
3. Palvelut 
Komissio on valmis käymään alustavia keskusteluja Turkin viranomaisten kanssa 
maaliskuusta 1998 lähtien 15. heinäkuuta annettuun tiedonantoon sisältyvien 
suuntaviivojen ja neuvostossa käytyjen keskustelujen perusteella. Luonnos 
neuvotteluohjeiksi voidaan esittää neuvostolle vuoden 1998 toisen neljännesvuoden 
aikana. 
4. Tulliliiton syventäminen 
4.1 Turkin liittyminen yleiseurooppalaiseen alkuperäsääntöjärjestelmään 
Komissio aikoo toteuttaa seuraavia toimia, jotta Turkki voisi osallistua yhteisön, 
EFTA-maiden ja Keski- ja Itä-Euroopan maiden teollisuustuotteiden osalta 
voimassa olevaan alkuperäsääntöjen kumulaatiota koskevaan järjestelmään: 
- komissio valmistelee ennen vuoden 1998 ensimmäisen puoliskon loppua 
muutosluonnoksia (neljätoista ehdotusta) Euroopan unionin ja 
kumulaatiojärjestelmään osallistuvien maiden välisten sopimusten 
alkuperäpöyläkirjoihin, jotta varauduttaisiin Turkin osallistumiseen kyseiseen 
järjestelmään. 
- vuonna 1998 komissio aikoo kaikissa Keski-ja Itä-Euroopan assosioituneiden 
maiden kanssa pidetyissä yhteyksissä (tullin alakomitea, tullihallintojen 
pääjohtajien tapaamiset, assosiaatiokomiteat) pyytää maita, jotka eivät ole 
vielä näin tehneet, saattamaan vapaakauppasopimuksia koskevat neuvottelut 
päätökseen Turkin kanssa. Turkki on tulliliittoa koskevan päätöksen 
mukaisesti velvollinen käynnistämään nämä neuvottelut, 
Näissä olosuhteissa Turkki voinee tosiasiallisesti osallistua 
kumulaatiojärjestelmään 1.1.1999. 
4.2 Tuki Turkin osallistumiselle passitusta ja yhtenäistä hallinnollista asiakirjaa 
koskeviin yleissopimuksiin 
Passitusta ja yhtenäistä hallinnollista asiakirjaa koskevien yleissopimusten osalta 
komissio huomauttaa, että Turkin liittymisestä näihin sopimuksiin on tehty 
periaatepäätös huhtikuussa 1997 pidetyssä assosiaationeuvoston kokouksessa. 
Komissio aikoo vuonna 1998 edelleen tukea Turkin valmistautumista 
sopimusjäsenyyteen ja antaa sille teknistä apua. Tämä tapahtuu samanaikaisesti 
Luroopan unionin passitusuudistuksen loppuun saattamisen kanssa (tarvittavat 
tietotekniset uudistukset mukaan lukien). 
4.3 Julkiset hankinnat 
Komissio ehdotti 15. heinäkuuta 1997 antamassaan tiedonannossa, että 
aloitettaisiin neuvottelut julkisista hankinnoista, joihin molemmat osapuolet 
sitoutuivat tulliliittoa koskevassa päätöksessä. Komission aikomuksena on 
käynnistää alustavat keskustelut Turkin kanssa vuoden 1998 ensimmäisen 
puoliskon aikana. Näissä keskusteluissa osapuolet tarkastelevat etuja, jotka 
syntyisivät osapuolten kahdenvälisestä sopimuksesta, Turkin liittymisestä julkisia 
-4 
hankintoja koskevaan WTO: n sopimukseen sekä Turkin lainsäädännön 
mukauttamisesta yhteisön lainsäädäntöön. 
4.4 Lainsäädäntöjen lähentäminen 
Komissio ehdotti 15. heinäkuuta 1997 antamassaan tiedonannossa sellaisen 
teknisen avun ja hallinnollisen yhteistyön ohjelman toteuttamista, jonka avulla 
varmistetaan lainsäädäntöjen yhdenmukaistaminen tulliliittoa koskevilla aloilla 
sekä yhdenmukaistettujen säännösten tosiasiallinen soveltaminen Turkissa. 
Komissio valmistelee seuraavia toimia: 
- Tulliliiton alalla, jossa tiivis yhteistyö on välttämätön, perustetaan 
epävirallisia työryhmiä, joihin osallistuu toimivaltaisia komission yksiköitä 
ja Turkin viranomaisia. Nämä työryhmät raportoivat edistysaskeleista, joita 
Turkin viranomaiset ovat saavuttaneet lainsäädäntöjen lähentämisessä, sekä 
ohjaavat ja kannustavat lähentämisen toteuttamista. Tällaisia työryhmiä 
voidaan muodostaa vuoden 1998 ensimmäisen puoliskon aikana käsittelemään 
assosiaationeuvoston päätöksessä N:o 2/97 tarkoitettuja ja Turkin 
viranomaisten ehdottamia teknisiä säännöksiä, 
- Turkin viranomaisten pyynnöstä ja lainsäädäntöjen lähentämisen edettyä 
pidemmälle Turkissa järjestetään seminaareja, joissa keskustellaan 
toteutettujen toimenpiteiden soveltamisen yksityiskohdista sekä 
toimenpiteiden vaikutuksista talouselämän toimijoihin. Näihin seminaareihin 
osallistuu sekä Turkin hallinnon että maan ammatillisten järjestöjen edustajia, 
- Turkin viranomaisten pyynnöstä komission yksiköissä voidaan tarvittaessa 
järjestää harjoittelujaksoja lainsäädäntöjen soveltamisesta vastaaville Turkin 
hallinnon asiantuntijoille, 
- komissio tarkastelee myös muita toimia Turkin viranomaisten pyynnöstä 
(kuten esimerkiksi teknisen avun ohjelma henkisen, teollisen ja kaupallisen 
omaisuuden suojelun alalla). 
4.5 Teknisten neuvottelujen lujittaminen 
Turkin ja yhteisön tulliliittoa koskevan neuvottelujärjestelmän lujittamiseksi 
komissio aikoo vuoden 1998 ensimmäisen puoliskon aikana tarkastella yhdessä 
Turkin kanssa luetteloa asiantuntijaryhmistä ja teknisistä komiteoista (jotka 
avustavat komissiota tämän täytäntöönpanovallan käyttämisessä), joiden 
työskentelyyn Turkin edustajat voisivat osallistua. 
Erityistä huomiota kiinnitetään asiantuntijaryhmiin, jotka perustettiin 
keskusteltaessa epävirallisesti yhteisön teknisestä lainsäädännöstä (esimerkiksi 
farmasian ja kemian aloilla). Assosiaatiokomitean viime huhtikuussa laatiman 
suosituksen mukaisesti komissio esittää vuoden 1998 ensimmäisen puoliskon 
aikana neuvostolle ehdotuksen assosiaationeuvoston päätökseksi, jossa Turkin 
asiantuntijat valtuutetaan osallistumaan (direktiivillä ETY/83/189 perustetun) 
-5 -
teknisiä standardeja ja määräyksiä käsittelevän komitean lainsäädäntötyöhön 
silloin, kun tulliliiton toimiminen niin edellyttää. 
Kauppapolitiikkaa käsittelevä yhteisön ja Turkin välinen 
vuoropuhelumekanismi käynnistetään vuoden 1998 ensimmäisellä puoliskolla. 
Polkumyynnin osalta huhtikuussa 1997 pidetyn assosiaationeuvoston kokouksen 
jälkeen komissio laati parannetun tiedotus- ja neuvottelujärjestelmän Keski- ja 
Itä-Euroopan maihin sovellettavia menettelyjä mallinaan käyttäen. 
4.6 Mukautuminen yhteisön kauppapolitiikkaan 
Tulliliitosta tehdyn päätöksen 16 artiklassa tarkoitettujen etuuskohtelua 
koskevien sopimusten tekemisen osalta voidaan todeta, että Turkki on jo 
neuvotellut useita sopimuksia. Komissio antaa tarvittaessa poliittista ja teknistä 
apua Turkille sen neuvotellessa vielä jäljellä olevista sopimuksista (erityisesti 
Bulgarian, Puolan, Slovenian sekä Maghreb/Mashrek-maiden kanssa). 
4.7 Tekstiilituotteiden ulkoinen jalostusliikenne 
Komissio huomauttaa, että Turkin tekstiilituotteiden ulkoisen jalostusliikenteen 
osalta esille tuomat vaikeudet ratkaistiin osittain, kun Keski- ja Itä-Euroopan 
maihin sekä suurimpaan osaan Välimeren maita sovellettavat yhteisön kiintiöt 
poistettiin I. tammikuuta 1998. Nämä vaikeudet ratkaistaan lopullisesti Turkin 
perinteisten kauppakumppaneiden osalta, kun Turkki liittyy lähiaikoina 
alkuperäsääntöjen yleiseurooppalaiseen kumulaatiojärjestelmään. Jos Turkki 
haluaa kehittää tekstiilituotteiden ulkoista jaloslusliikennettä muiden kuin Keski-
ja Itä-Euroopan sekä Välimeren kolmansien maiden kanssa, komissio on valmis 
tutkimaan sopivia ratkaisuja sen kanssa. 
5. Makrotaloudellinen vuoropuhelu 
Ensimmäinen kokous voitaisiin järjestää ennen vuoden 1998 ensimmäisen puoliskon 
loppua. Kokouksen sisällöstä keskustellaan ennalta Turkin kanssa. Muiden yhteistä 
kiinnostusta herättävien asioiden lisäksi kokouksessa voitaisiin keskustella Turkin ja 
Euroopan unionin taloudellisista näkymistä sekä euron käyttöönoton seurauksista 
Turkissa. 
6. Televiestintä ja tietoyhteiskunta 
Tiedonannossa esitettyjen suositusten mukaisesti komission ja Turkin välillä voitaisiin 
käynnistää vuoden 1998 ensimmäisen puoliskon aikana lainsäädäntöä koskeva 
vuoropuhelu, jonka tarkoituksena olisi lähentää Turkin lainsäädäntöä yhteisön 
televiestintälainsäädäntöön. Tätä lähentämistä voitaisiin tukea asiantuntija-avun, 
virkamiesvaihdon ja koulutuksen avulla. 
Vuoden 1998 ensimmäisen puoliskon aikana voitaisiin käynnistää myös Turkin 
strategian tukeminen tietoyhteiskuntaan siirtymisessä. Tukimuotona on komission 
yksiköiden ja Turkin toimivaltaisten elinten (erityisesti TUBITAKin) välinen 
näkökantojen vaihto, jonka avulla voitaisiin kartoittaa tarvittavia erityistoimia. 
-6-
Tietoyhteiskuntaa koskeva eurooppalainen tutkimus (ESIS-hanke) ulotetaan vuoden 1998 
ensimmäisen puoliskon aikana Turkkiin. 
Komissio käynnistää Turkin kanssa keskustelut, joissa käsitellään Euroopan laajuisten 
verkkojen laajentamista Turkkiin ja laajentamisen käytännön toteutusta heti, kun 
komission parhaillaan valmistelema tiedonanto Euroopan laajuisten veikkojen 
laajentamisesta on hyväksytty. 
7. Yhteistyö tieteellisen ja teknisen tutkimuksen alalla 
Yhteisön tutkimusta ja teknologista kehitystä koskevan neljännen puiteohjelman (1994— 
1998) yhteydessä Tuikki voi kolmantena eurooppalaisena maana osallistua kaikkiin I, III 
ja IV toimen erityisohjelmiin tapauskohtaisesti, mutta ei voi saada kyseisiä ohjelmia 
varten varattuja määrärahoja. Tämän lisäksi Turkki voi osallistua täysipainoisesti II 
toimeen (INCO-ohjelma), jonka yhteydessä se saa yhteisön rahoitusta. 
Turkin suunnitellaan myös osallistuvan kaikkiin yhteisön tutkimusta ja teknologista 
kehitystä koskevan viidennen puiteohjelman (1998—2002) erityisohjelmiin 
hankekohtaisesti ja samoin edellytyksin kuin yhteisön tutkimusta ja teknologista 
kehitystä koskevan neljännen puiteohjelman osalta. Tämän lisäksi tutkimusta ja 
teknologista kehitystä koskevan viidennen puiteohjelman II toimeen (INCO 2 -ohjelma) 
on ensimmäistä kertaa sisällytetty Välimeren kumppanimaiden kanssa tehtävää 
yhteistyötä koskeva erityistoimi, johon Turkki voi osallistua täysipainoisesti ja saada 
yhteisön rahoitusta tätä tarkoitusta varten. 
Euro—Välimeri-alueen tiede- ja teknologiayhteistyön seurantakomiteassa, jossa Turkki 
on edustettuna, on myös käyty vuoropuhelua tiedettä ja teknologiaa koskevasta Euroopan 
unionin ja Välimeren maiden politiikasta. Tämän Barcelonan prosessin yhteydessä 
perustelun komitean avulla voidaan yksilöidä erityistoimet ja varmistaa pysyvä 
tiedonkulku tutkimusta ja teknologista kehitystä koskevan koko puiteohjelman 
suunnittelusta ja toteuttamisesta. 
8. Yhteistyö ympäristön alalla 
Komission ja Turkin välisissä alustavissa yhteyksissä vuoden 1997 lokakuussa saaliin jo 
kartoitetuksi useita ympäristöä koskevia aiheita, joissa voidaan toimia yhteistyössä. 
Toimet koskevat erityisesti institutionaalista lujittamista ja henkilöstöresurssien 
kehittämistä (ympäristöministeriön ja sen paikallisyksiköiden, kestävän kehityksen 
kansallisen komission ja ympäristön ja kehityksen seurantakeskuksen kanssa). Turkki on 
myös ilmaissut olevansa kiinnostunut koulutuksesta, joka koskee esimerkiksi 
ympäristöriskien arviointia, luonnonvaratilinpitoa kansallisella ja paikallisella tasolla 
sekä yhtenäistettyä ympäristön pilaantumisen ehkäisemistä ja vähentämistä. Turkki on 
myös toivonut saavansa erityistukea valmistellessaan ilmastonmuutoksia koskevaa 
kansallista toimintasuunnitelmaa ja kemiallisten aineiden kansallista kartoitusta sekä 
kehittäessään yhteistyötä Euroopan ympäristökeskuksen kanssa erityisesti luomalla 
kansallisen tietokannan. Muitakin toimia voidaan suunnitella Välimeren ja Mustanmeren 
alueellisen yhteistyön puitteissa. 
7-
Vuoden 1998 ensimmäisellä puoliskolla voidaan laatia yhteistyön aikataulu ottaen 
huomioon tulokset, jotka saadaan parhaillaan käynnissä olevasta (komission 
rahoittamasta) tutkimuksesta, jossa tarkastellaan Turkin ympäristölainsäädännön 
tilannetta. 
Komissio pitää erityisen tärkeänä ympäristölainsäädännön ja ympäristöä koskevien 
normien lähentämistä ja ehdottaa, että tämän lähentämisen seurannan puitteet 
vahvistetaan heti edellä mainitun tutkimuksen tulosten valmistuttua. 
9. Yhteistyö liikennealalla 
Liikenneinfrastruktuurin kehittämisen yhteydessä yleiseurooppalaiset liikenneväylät N:o 
IV ja X ulottuvat Inslanbuliin asti (Soilan kautta). Turkki osallistuu asiaa koskeviin 
neuvotteluihin. Tämän lisäksi Turkki kuuluu kahteen Helsingissä kesäkuussa 1997 
pidetyssä kolmannessa yleiseurooppalaisessa liikenneministerien konferenssissa 
hyväksyttyyn yleiseurooppalaiseen liikennealueeseen, jotka ovat Mustanmeren ja 
Välimeren alueet. Kahden kyseisen liikenneverkoston kehittämistä valmisteleva toiminta 
on parhaillaan käynnissä, ja Turkin odotetaan osallistuvan molempiin aloitteisiin. 
Meriliikennealalla Turkki on aktiivinen osallistuja ja edunsaaja MEDAn alueellisen 
ohjelman kautta rahoitetuissa meriliikennehankkeissa. 
Ilmailualalla komissio on ehdottanut alustavia neuvotteluja lentoliikenteestä Turkin 
kanssa, jollaisia se on käynyt muiden alueen maiden kanssa, tulevien lentoliikenteestä 
tehtävää sopimusta koskevien neuvottelujen valmistelemiseksi. 
Maailmanlaajuisen navigoinnin ja paikannuksen alalla komissio kehittää yhteistyötään 
Välimeren alueen kumppaneiden kanssa, Turkki mukaan lukien, navigointisignaalien 
optimoimiseksi alueella ja jolla salelliitlinavigoinnin käyttäjät voisivat hyötyä liikenteen 
parannetusta turvallisuudesta ja tehokkuudesta. 
10. Yhteistyö energian alalla 
Energian alalla toteutettavalla yhteistyöllä olisi helpotettava Turkin lainsäädännön 
mukauttamista yhteisön lainsäädäntöön suoria investointeja suosivan kehyksen 
perustamiseksi. Tässä yhteydessä on erityisen tärkeää, että Turkki on allekirjoittanut 
sopimuksen energiaperuskirjasta. Erityistä huomiota kiinnitetään Turkin osallistumiseen 
yhteenliitettyihin energiaverkostoihin (TEN), maan maantieteellinen sijainti huomioon 
ottaen. 
11. Yhteistyö kuluttajia ja heidän terveydensuojaa koskevassa politiikassa 
Asianomaiset osapuolet voisivat aloittaa Turkin tilanteen arvioinnin heti vuoden 1998 
alkupuolella ja pyrkiä ottamaan käyttöön teollisuustuotteiden ja elintarvikkeiden 
aiheuttamia vaaroja koskevia ennakkovaroitusjärjestelmiä (teknisen ja taloudellisen avun 
sekä henkilöstökoulutuksen tarve jne.). Osapuolet voisivat myös vahvistaa 
kuluttajansuojalainsäädäntöjen lähentämistä koskevan kokonaisstrategian. 
Ensimmäisessä vaiheessa olisi kartoitettava Turkin kuluttajansuojalainsäädäntö. 
Taloudellista tukea on jo myönnetty kuluttajayhdistykselle Tukoder. Myös muut Turkin 
tärkeimmät kululta jaylklislykscl voivat saada Euroopan unionin lukea. 
12. Alueellinen ja raja! viiltävä yhteistyö 
Turkin osallistumista Euro-Välimeri-kumppanuuden mukaiseen alueelliseen 
yhteistyöhön sekä hajautettuihin yhteistyöohjelmiin tuetaan. 
Yhteistyöhankkeita Turkin ja muiden Mustanmeren alueen maiden kanssa voidaan 
harkita alueellista yhteistyöstä Mustanmeren alueella annetussa komission tiedonannossa 
(KOM(97) 597 lopullinen, 14.11.97) tarkoitetuilla aloilla. 
13. Osallistuminen yhteisön ohjelmiin 
Luxemburgissa kokoontunut Lurooppa-neuvosto ehdotti Turkin osallistumista 
tapauskohtaisesti tiettyihin ohjelmiin ja tiettyjen yhteisön virastojen toimintoihin Keski-
ja llä-Luroopan maihin sovellettavia ehtoja vastaavin ehdoin. Komissio aikoo tehdä 
vuoden 1998 ensimmäisen puoliskon aikana ehdotuksen yhteisön ja Turkin 
hyväksyttäväksi päätökseksi, jossa esitellään alat, joilla Turkin osallistuminen olisi 
mahdollista. 
Kun päätös on hyväksytty, Turkin erityisohjelmiin osallistumisen yksityiskohdista 
neuvotellaan ja asiaa koskevat päätökset tehdään assosiaationeuvostossa. Ohjelmia 
koskevia perusasetuksia ehdotetaan muutettaviksi niin, että Turkki mainitaan 
osallistujamaiden joukossa. 
14. Institutionaalinen yhteistyö ja poliittinen vuoropuhelu 
Komissio muistuttaa vuoden 1995 lokakuussa annetussa assosiaationeuvoston 
päätöslauselmassa esitetyn institutionaalisen yhteistyön toteuttamisen sekä oikeus- ja 
sisäasioita koskevien erityistoimien rahoittamisen tärkeydestä. Komissio korostaa 
erityisesti Turkin kanssa toteutettavan siirtolaisasioita koskevan yhteistyön tärkeyttä. 
Tässä yhteydessä 26. tammikuuta kokoontunut yleisten asioiden neuvosto on hyväksynyt 
Irakista ja sen lähialueilta Euroopan unionin alueelle viime aikoina siirtynyttä väestöä 
koskevan toimintasuunnitelman. 
15. Yhteistyö ihmisoikeuksien ja humanitaaristen kysymysten alalla 
Ihmisoikeuksien alalla komissio on jo sitoutunut myöntämään kolme miljoonaa ecua 
vuonna 1998 toteutettaville hankkeille1. Hankkeet valittiin seuraavien ensisijaisten 
kysymysten joukosta: naisten asema, lasten oikeudet ja suojelu, tiedottaminen ja 
koulutus, valtiosta riippumattomien järjestöjen toimintakyvyn lujittaminen ja kidutuksen 
uhrien kuntoutus. Tässä yhteydessä komissio on erityisesti myöntänyt tukea seuraaville 
järjestöille: Umut Foundation, Society for Prevention of Child Abuse and Neglect, 
Turkish Democracy Foundation, World Academy for local government and democracy, 
Antalya Bar Association, Helsinki citizen's Assembly (Turkin osasto). 
1 Katso yhteisön ja Turkin suhlciclcn kehittymisiä tulliliiton voimaantulon jälkeen koskeva kertomus 
(K()M(I°9X) 147). 
Komissio jatkaa vuonna 1998 ihmisoikeuksia ja humaanilarisia kysymyksiä koskevien 
hankkeiden kartoittamisia ja toteuttamista Turkin valtiosta riippumattomien järjestöjen 
kanssa. Turkin hallituksen kanssa toteutettavan yhteistyön osalta komissio on laatinut 
alustavan yhteistyöohjelmaluonnoksen. Kyseisessä ohjelmaluonnoksessa käsitellään 
erityisesti Turkin sisäasiainministeriön ja poliisivoimien virkamiesten kouluttamista. 
Komissio aikoo keskustella ohjelmasta Turkin viranomaisten kanssa vuoden 1998 
ensimmäisen puoliskon aikana. 
Lisäksi komissio aikoo jo vuoden 1998 alkupuolella perustaa työryhmän, jossa 
vaihdetaan kantoja humanitäärisistä kysymyksistä ja jonka kokoukset pidetään 
tarvittaessa Turkissa tai Brysselissä. 
III. Päätelmät 
Tähän asiakirjaan sisältyvät ehdotukset todistavat Luroopan unionin halun toteuttaa 
strategian, jonka avulla Turkki voi valmistautua liittymiseen. 
Tässä yhteydessä komissio pitää erityisen tärkeänä, että Turkin kanssa toteutettava 
toiminta käynnistetään vuoden 1998 ensimmäisen puoliskon aikana seuraavilla aloilla: 
teollisen yhteistyön lujittaminen ja investointien edistäminen, 
tuki yhteisön säännöstön saattamiselle osaksi kansallista lainsäädäntöä 
maatalouden alalla, 
alustavat keskustelut palveluja koskevan sopimuksen tekemiseksi, 
tulliliiton syventäminen teknisen tuen ja hallinnollisen yhteistyön avulla, 
molempien osapuolten välisten neuvottelumekanismien lujittaminen aloilla, jotka 
koskevat suoraan tulliliiton toimintaa, 
alustavat keskustelut julkisten hankintojen aloittamisesta, 
erityisesti pääomien liikkuvuuden vapauttamista koskevan makrotaloudellisen 
vuoropuhelun toteuttaminen, 
yhteisön tuki Turkille yhteisön säännöstön saattamiseksi osaksi kansallista 
lainsäädäntöään sellaisilla aloilla kuin ympäristö, televiestintä ja 
kuluttaj ansuoj apolitiikka. 
tarvittavien mekanismien toteuttaminen, jotta Turkki voisi osallistua tiettyihin 
yhteisön ohjelmiin sekä tiettyjen yhteisön järjestöjen toimintaan. 
institutionaalisen yhteistyön ja poliittisen vuoropuhelun lujittaminen lokakuussa 
1995 annetun päätöslauselman mukaisesti. 
Näiden ehdotusten lisäksi komissio muita ehdotuksia Turkin viranomaisten kanssa 
käymiensä neuvottelujen perusteella. 
10-
Rahoitusyhteistyön toteuttaminen on osa Luxemburgissa kokoontuneen Lurooppa-
neuvoston ehdottamaa strategiaa. Komissio korostaa pitävänsä tärkeänä ja kiireellisenä, 
että neuvosto hyväksyy rahoitusasetuksen Turkkia koskevista erityistoimista 
kokonaisvaltaisen ja johdonmukaisen strategian toteuttamiseksi Turkin hyväksi. 
M -
ISSN 1024-4492 
KOM(98) 124 lopullinen 
ASIAKIRJAT 
FI 11 06 02 
Luettelonumero : CB-C0-98-143-FI-C 
ISBN 92-78-31880-9 
Euroopan yhteisöjen virallisten julkaisujen toimisto 
L-2985 Luxemburg 
K